
SOCIETAT D'HISTÒRIA 
NATURAL DE LES BALEARS 


En Joan Pons, el Xoni, ens abandonà el passat 18 de juny després d'una llarga malaltia. Parlar- 
vos d'en Joan, recordar ara alguns dels molts moments que compartírem fa que mentres estic escriv- 
int aquestes línies el vegem amb nosaltres, a "l'oficina", a la seva feina (al cementeri, a s'Escorxador 
o a son Gotleu, a la federació d'espeleo o compartint moments cercant fòssils dins una cova. Si 
haguesim de buscar una paraula que fos capaç de definir la personalitat d'en Joan, aquesta seria, sense 
lloc a dubtes l'entusiasme. En Joan ho vivia tot amb un entusiasme de vegades inclús desbordant, que 
a més era capaç de transmetre i fàcilment t'arrossegava. 

En Joan, de ben prest despertà el seu interès per la natura. D'adolescent s'acostà a la Societat 
d'Història Natural de les Balears i tengué amb la figura de D. Joan Cuerda a un dels seus professors i 
màxims estimuladors en l'estudi del Quaternari. Molts de dissabtes acompanyava a D. Joan Cuerda, 
amb el seu SEAT 600, a la recerca de nous jaciments de mol.luses quaternaris. Amb 15-16 anys (1971) 
conformava el grup de joves de la Societat que volien donar un aire nou, un revulsiu i un impuls a les 
activitats i presència de la Societat a tots els nivells. 

L'any 1974, amb 19 anys presenta el seu primer treball sobre la paleontologia de la cova de sa Bassa 
Blanca (Alcúdia). Aquest fou també un dels pocs treballs en solitari, doncs una de les coses que feia 
disfrutar a en Joan era poder compartir amb molts d'amics i col.laboradors els moments de l'explo- 
ració, d'extracció i de llargues i profitoses discussions científiques per tal de donar llum a tota una 
àmplia producció científica. Malgrat el seu interès general per la naturalesa, l'inici de la seva tasca 
com a científic va fer que se decantàs per l'estudi de la fauna vertebrada del Plio-quaternari de les 
Balears. Fou dels primers en estudiar la fauna ornítica fòssil de les Balears, amb la descripció d'una 
nova espècie d'òliba, Tyto balearica, l'any 1980. Però la fauna endèmica de mamífers fou el tema que 
amb més profusió anà desenvolupant en col.laboració amb tot un conjunt d'amics paleontòlegs. El 
gènere estrella dels seus treballs durant molts d'anys fou Myotragus. Avui en dia l'estudi d'aquest 
gènere continua essent un element clau per al coneixement de la paleoecologia de les Balears i, com 


o 


no, la cronologia i l'efecte de l'arribada dels humans a aquestes illes. Joan Pons, juntament amb altres 
companys, descriví algunes de les espècies que completen la sèrie filètica del gènere i aclareixen la 
seva evolució. Aquestes quatre noves espècies són: Myotragus antiquus, M. binigausensis, M. kopperi 
i M. pepgonellae, descrites els anys 1977, 1980, 1981 1 1982, respectivament. 

Col.laborá en campanyes d'excavació amb un equip de paleontòlegs holandesos, fruit d'aquesta 
amistat i en reconeixement a la seva tasca com a paleontòleg, li fou dedicada una espècie: Nesiotites 
ponsi Reumer, 1979. 

Per allà on passava li suscitava l'interès per ampliar els seus coneixements. Durant el servei mili- 
tar a Cartagena (Múrcia), aprofità per reconèixer i estudiar alguns dels jaciments de la península. Com 
a resultat d'aquesta tasca científica fou la publicació de distints articles sobre la fauna vertebrada de 
Cueva Victoria (Cartagena), especialment els carnívors (hiènids i cànids). Aquí començà a obrir noves 

curolles (que ara es diuen línies d'investigació) 
tractant els carnívors i questions relacionades 
amb l'home (ceràmica i cronologia de pobla- 
ment). Observacions sobre l'evolució i biologia 
del gènere Homotherium el famós tigre de dens 
de sable del jaciment d'Incarcal (Girona). L'inte- 
ressant jaciment de Venta Micena de la conca del 
Guadix-Baza (Granada). Participà activament, 
juntament amb altres investigadors, en aclarir la 
polèmica del suposat home d'Orce (Sierra de 
Baza, Granada). I no només això, la resta huma- 
na més antiga de la peninsula Ibèrica, la falange 
de Cova Victoria, la va trobar, estudiar i publicar 
ell. 

La prospecció paleontològica, bàsica- 
ment en cavitats, fou que l'espeleologia i la Fed- 
eració Balear d'Espeleologia (FBE) tengués un 
paper important en la seva vida. Quan penetrava 
en una cavitat el seu interès abarcava la totalitat 
de l'entorn, des de la gènesi de la cova, la 
topografia, la paleontologia, els seus organismes 
(invertebrats i rates pinyades). Pel que fa a la 
bioespeleologia en Joan, encara que no publicà 
res, capturà espècies que descrivirien altres 
autors, com l'escarabat Reicheia balearica 
Espanol, 1974 conegut exclusivament de la cova 
dets Estudiants (Sóller) o el pseudoscorpí Neobi- 
sium monasteri Mahnert, 1977. El seu amic 
Damià Jaume li dedicà la descripció d'una espè- 
cie, un crustaci cavernícola endèmic i exclusiu, 
fins al dia d'avui, de la cova de na Mitjana 
(Capdepera, Mallorca), baptiant-la amb el seu 
nom de guerra: Neoechinophora xoni Jaume, 1997. Pel que fa a les rates pinyades fou un autèntic espe- 
cialista, i elaborà una completa col.lecció de restes òssies (i algunes conservades en alcohol) que han 





servit a facilitar l'estudi de restes actuals i fòssils d'altres investigadors. 

Dintre de la FBE tingué distintes responsabilitats organitzatives, exercint el càrrec de secre- 
tari (1980-81) i vicepresident (1985-1992). Bona part de la seva producció científica es donà precisa- 
ment en la revista de la FBE, ENDINS, formant part durant molts d'anys del seu peculiar consell de 
redacció. 

El Xoni també feu una breu incursió al coneixement dels ammonits i nummulits de les 
Balears. Els seu entusiasme a l'hora de cercar aquests fòssils, amb material poc adequat, feu que picant 
una esberla de metall que li va foradar el fetge (Pulmo??) i s'allotjà aprop del cor. Afortunadament, 
Son Dureta estava aprop i no va passar d'un gran susto. 

La darrera part de la seva producció científica entrats els anys 90 està relacionada amb els mol.luscs 
marins actuals, publicant 10 treballs. Un dels seus objectius, una de les seves curolles, fou la d'anar 
incrementant el coneixement de la biodiversitat de mol.luscs de profunditat i revisar aquestes comu- 
nitats a distinta batimetria. La seva intuició feia que trobàs l'element clau per a la recerca d'aquests 
materials de profunditat, com per exemple, l'examen del contigut gàstric del rafel (Trvgla lira) per 


156 Boll. Soc. Hist. Nat. Balears, 46 (2003) 


obtenir els petits mol.lusc que fins al moment havin passat desapercebuts per a la fauna de les Balears. 
Poc a poc anà recopilant una bona mostra de la fauna de mol.luscs marins de les Balears i una repre- 
` sentació mundial d'algunes famílies com els Muricidae. 

La seva col.lecció de fòssils i de mol.luscs fou legada a la Societat d'Història Natural de les 
Balears, per esser un punt d'estudi i consulta d'altres científics i donar tot el seu suport a la idea comu- 
na de molts de socis de la Societat de donar cos a aquest Museu de la Naturalesa de les Balears, pro- 
jecte del qual el Xoni n'estava ben convençut i n'era un gran defensor. 

La seva feina, el cementeri de Palma fou utilitzada durant molts d'anys com a adreça d'intercanvi 
de correspondència científica. Allà, durant el temps lliure de que disposava, estudiava els ossos de 
Myotragus, fent una estesa sobre la seva taula. Això li dona algun mal de cap doncs algunes visites 
interpretaven que eren restes humanes i no paleontològiques. 

Les separates del seu darrer article publicat que publicarem plegats (GXP) en el Bolletí de la 
Societat d'Història Natural de les Balears el va rebre a l'hospital, a Caubet, i el va veure amb la 
mateixa il.lusió i força que el seu primer article. 

Si la seva tasca científica fou extraordinària, sobretot considerant el poc recolzament que els 
temes culturals tenen a ca nostra, la seva vessant humana fou excepcional. Explicitar en aquestes línies 
els molts i intensos moments viscuts plegats, la seva manca absoluta (d'orientació) d'adscripció, man- 
tenint-se sempre dintre acratisme més pur, crític i de vegades desesperat. Els seus originals invents per 
a mostrejar fauna, la seva àmplia cultura en l'art i el còmic, la seva faceta com artista, els seus dibuixos 
i escrits "irreverents", les llargues i divertides xerrades científiques i polítiques amb un tassó 
xoriguer,... seria impossible. 

Tots nosaltres deixam improntes amb la gent amb qui ens hem creuat i d'alguna menera o d'al- 
tra hem influenciat la seva vida. Quan vaig conèixer en Joan (SMS) en es Cosconar a Lluc, jo havia 
de prendre una desició, si anar a estudiar geologia per dedicar-me a la paleontologia o feia una altra 
cosa. Aquell dia en Joan me va dur uns ossos de Myotragus del jaciment de se Cova de Na Corna 
(Artà). Des d'aquell dia vaig saber que lo meu era la paleontologia de vertebrats. Avui dia aquesta és 
la meva feina diària i n'estic molt content. No sé si seria així si no hagués conegut el gran amic Joan. 
No volem finalitzar aquestes línies sense esmentar que sempre al seu costat va tenir el suport i l'aju- 
da constant d'una dona forta, la seva companya, la seva secretària, i en els darrers moments de la seva 
millor enfermera, n' Antònia. 

Xoni sempre estaràs amb nosaltres. 


Guillem X. Pons i Salvador Moyà-Solà 


Boll. Soc. Hist. Nat. Balears, 46 (2003) 157 


Bibliografia 
Llibres 


Alcover, J.A., Moya-Solà, S. i Pons-Moyà, J. 1981. Les Quimeres del Passat. Els Vertebrats Fòssils 
del Plio-Quaternari de les Balears i Pititises. Editorial Moll, 270 pp. 


Articles i resum de congessos i jornades ordenats cronològicament 


Pons-Moyà, J. 1974. El yacimiento paleontológico de sa Cova de sa Bassa Blanca (Alcudia, Mallor- 
ca). Speleon, 21: 125-132. 

Pons-Moya, J. i Roca, L. 1974. Restos de grulla fósil en el Avenc de na Corna (Artà). Endins, 1: 17- 
20. 

Pons-Moyà, J. i Roca, L. 1974. Estudio de los yacimientos paleontológicos con Myotragus baleari- 
cus Bate y su distribución geográfica. Actas III Congreso Nacional de Espeleología. Tom 1, 24 pp. 
Madrid. 

Ginés, A., Ginés, J. i Pons-Moyà, J. 1975. Nuevas aportaciones al conocimiento morfológico y 
cronológico de las cavernas costeras mallorquinas. Speleon. Monografía I. V Symposium de 
Espeleología. Cuaternario. 49-56. 

Mourer-Chauviré, C., Adrover, R. i Pons-Moyà, J. 1975. Présence de Grus antigone (L.) dans l'Avenc 
de na Corna à Majorque (Espagne). Nouv. Arch. Hist. Nat. Lyon, 13: 50-55. 

Pons-Moyà, J. 1977. La nouvelle espèce de Myotragus antiquus de l’île de Majorque (Baléares). 
Proc. Kon. Neder. Akad. Wetensch., B 80(3): 215-221. 

Moyà-Solà, S. i Pons-Moyà, J. 1979. Catálogo de los yacimientos con fauna de vertebrados del Plio- 
ceno, Pleistoceno y Holoceno de las Baleares. Endins, 5-6 : 59-74. 

Pons-Moyà, J. i Moyà-Solà, S. 1979. La fauna de carnívoros del Pleistoceno medio (Mindel) de la 
Cueva Victoria (Cartagena, Espafia). Acta Geol. Hisp., 13(2): 54-58. 

Pons-Moyà, J., Moyà-Solà, S. i Ropper, J.S. 1979. La fauna de mamíferos de la Cova de Canet 
(Esporles) y su cronología. Endins, 5-6 : 55-58. 

Mourer-Chauviré, C., Alcover, J.A., Moyà-Solà, S. i Pons-Moyà, J. 1980. Une nouvelle forme insu- 
laire d'Effraie géante, Tyto balearica n.sp. (Aves, Strigiformes), du Plio-Pleistocene des Baléares. 
Geobios, 13: 803-811. 

Moyà-Solà, S. i Pons-Moyà, J. 1980. Una nueva especie del género Myotragus Bate, 1909 (Mam- 
malia, Bovidae) en la isla de Menorca: Myotragus binigausensis nov. sp. Implicaciones paleozoo- 
geográficas. Endins, 7: 37-47. 

Pons-Moyà, J. i Moyà-Solà, S. 1980. Nuevo representante del género Nesiotites Bate, 1944, Nesi- 
otites meloussae nov. sp. (Insectivora, Soricidae) de los rellenos cársticos del Barranc de Binigaus 
(es Mercadal, Menorca). Endins, 7: 53-56. 

Alcover, J.A., Moyà-Solà, S. i Pons-Moyà, J. 1980. Els estranys vertebrats de les Balears prehu- 
manes. Ciència, 4: 34-38. 

Pons-Moya, J. 1981. El Canis etruscus Major (Carnivora, Mammalia) del Villafranquiense terminal 
de la Cueva Victoria (Murcia, España). Endins, 8: 43-46. 

Carbonell, E., Estévez, J., Moyà-Solà, S., Pons-Moyà, J., Agustí, J. i De Villalta, J.F. 1981. Cueva 
Victoria (Murcia, Espafia): lugar de ocupación humana més antigua de la Península Ibérica. 
Endins, 8: 41-57. 

Carbonell, E., Mora, R., Pons-Moyà, J. i Coll, J. 1981. La indústria en sílex del jaciment a l'aire lli- 
ure de la zona del Rafal des Porcs — Cova des Drac (Santanyí, Mallorca). Endins, 8: 75-80. 

Pons-Moyà, J., Moya-Solà, S., Agustí, J. i Alcover, J.A. 1981. La fauna de mamíferos de los 


158 Boll. Soc. Hist. Nat. Balears, 46 (2003) 


yacimientos menorquines con Geochelone hispanica (Bate, 1914). Nota preliminar. Acta Geol. 
Hisp., 16: 129-130. 

Moyà-Solà, S., Agustí, J., Gibert, J. i Pons-Moyà, J. 1981. El yacimiento cuaternario de Venta Mice- 
na (Espafia) y su importancia dentro de las asociaciones faunísticas del Pleistoceno inferior 
europeo. Paleontologia i Evolució, 16: 39-53. 

Moyà-Solà, S. i Pons-Moyà, J. 1981. Myotragus kopperi, une nouvelle espèce de Myotragus Bate, 
1909 (Mammalia, Artiodactyla, Rupicaprini). Proc. Ron. Neder. Akad. Wetensch., B 84(1): 57-69. 

Fornós, J.J. i Pons-Moya, J. 1982. Icnitas de Myotragus balearicus del yacimiento de Ses Piquetes 
(Santanyí, Mallorca). Boll. Soc. Hist. Nat. Balears, 26: 135-144. 

Moya-Sola, S. i Pons-Moyà, J. 1982. Myotragus pepgonellae nov. sp.; un primitivo representante del 
género Myotragus Bate, 1909 (Bovidae, Mammalia) en la isla de Mallorca (Baleares). Acta Geol. 
Hisp., 17(1-2): 77-87. 

Pons-Moya, J. 1982. Hyaenidae (Carnívora, Mammalia) del Pleistoceno inferior de la Cueva Victo- 
ria (Murcia, España). Endins, 9: 45-48. 

Pons-Moya, J., Moya-Sola, S. i Alcover, J.A. 1983. L'évolution des Myotragus (Mammalia, Artio- 
dactyla, Rupicaprini) à Majorque (de Myotragus antiquus à Myotragus balearicus). Bull. Soc. 
Zool. de France, Evolution et Zoologie, 108(4): 693. 

Moyà-Solà, S., Pons-Moya, J., Alcover, J.A. i Agustí, J. 1984. La fauna de vertebrados neógeno-cua- 
ternaria de Eivissa (Pitiusas). Acta Geol. Hisp., 19: 33-35. 

Pons-Moya, J. 1985. Nota preliminar sobre el hallazgo de Homo sp. en los rellenos cársticos de Cueva 
Victoria (Murcia, España). Endins, 10-11: 47-50, 

Agustí J., Moyà-Solà S. i Pons-Moyà J. 1986. Venta Micena (Guadix-Baza Basin, South-Eastern 
Spain): its place in the Plio-Pleistocene mammal succession in Europe. Bull. Mus. Hist. Nat. Gen- 
eve, 25: 33-62. 

Ginés, A. i Pons-Moyà, J. 1986. Aproximación al origen del yacimiento paleontológico del Pleisto- 
ceno inferior de Casa Blanca I (Almenara, Castelló). Endins, 12: 41-49, 

Pons-Moya, J. i Coll, J. 1986. Observaciones sobre la estratigrafía y las dataciones absolutas de los 
sedimentos holocénicos de la Cova de Canet (Esporles, Mallorca). Endins, 12: 31-34. 

Pons-Moya, J. 1987. Los carnívoros (Mammalia) de Venta Micena (Granada, España). Paleontologia 
i Evolució Mem. Espec. 1, 109-128. 

Andrew, J.N., Ginés, A., Pons-Moya, J., Smart, P.L. i Trias, M. 1989. Noves dades sobre el jaciment 
peleontològic de la Cova de na Barxa (Capdepera, Mallorca). Endins, 14-15: 17-25. 

Pons-Moya, J. 1990. Estratigrafía y fauna del yacimiento kárstico de Cala Morlanda (Manacor, Mal- 
lorca). Endins, 16: 59-62. 

Pons-Moya, J. i Moyà-Solà, S. 1992. Observacions sobre l'evolució i biologia del gènere Homoth- 
erium Fabrini, 1890 (Mammalia, Carnivora). Boll. Soc. Hist. Nat. Balears, 35: 87-92. 

Pons, G.X. i Pons-Moyà, J. 1997. Tanatocenosi dels mol.luscs marins de la cova de na Mitjana 
(Capdepera, Mallorca). Endins, 21: 75-78. 

Pons-Moyà, J. i Pons, G.X. 1997. Mol.luscs epibionts de Charonia lampas (Linnaeus, 1758) (Mol- 
lusca, Gastropoda) de la badia de Palma. Boll. Soc. Hist. Nat. Balears, 40: 157-162. 

Pons-Moya, J., Pons, G.X., Garcia, Ll. i Grau, A.M. 1998. Mol.luscs i decàpodes presents en el con- 
tingut gàstric del rafel, Trigla lyra (Linnaeus, 1758) (Osteichthyes, Triglidae) del SW de Mallor- 
ca (Mediterrània occidental). Boll. Soc. Hist. Nat. Balears, 41: 87-100. 

Pons-Moyà, J. i Pons, G.X. 1999. Noves dades sobre mol.luscs de profunditat del SW de Mallorca 
(Illes Balears, Mediterrània occidental). Boll. Soc. Hist. Nat. Balears, 42: 39-46. 

Pons-Moyà, J. i Pons, G.X. 2000. Mol.luscs de de fons fangosos batials del Coll de Mallorca (SYV de 
Mallorca, Illes Balears, Mediterrània Occidental). Boll. Soc. Hist. Nat. Balears, 43: 105-110. 

Pons-Moya, J., Pons, G.X. i Collado, M. 2001. Els Coralliophilidae (Mollusca: Gastropoda) de les 


Boll. Soc. Hist. Nat. Balears, 46 (2003) 159 


Illes Balears: primera cita de Latiaxis sentix (Bayer, 1971), L. amaliae (Robelt, 1907) i Corallio- 
phila brevis (Blainville, 1832). Boll. Soc. Hist. Nat. Balears, 44: 67-71. 

Pons-Moyà, J. i Pons, G.X. 2001. Neptunea contraria (Linnaeus, 1771) (Mollusca: Gastropoda) nou 
fòssil per al catàleg de la fauna malacològica del Quaternari de Mallorca. In: Pons, G.X. (ed.) Lli- 
bre de ponències i resums IJI Jornades del Medi Ambient de les Tlles Balears, Soc. Hist. Nat. 
Balears. pàg. 57. 

Pons-Moyà, J., Pons, G.X., Collado, M. i Cifre, M. 2001. Els àrcids de les Balears: Asperarca secre- 
ta La Perna, 1998 (Mollusca: Bivalvia: Arcidae) nou per a la fauna de la Mediterrània occidental. 
In: Pons, G.X. (ed.) Llibre de ponències i resums III Jornades del Medi Ambient de les Illes 
Balears, Soc. Hist. Nat. Balears. pàg. 124-125. 

Pons-Moyà, J. i Pons, G.X. 2001. Primera cita de Pinctada radiata (Leach, 1814) (Mollusca: 
Bivalvia: Pteriidae) a les Illes Balears. In: Pons, G.X. (ed.) Llibre de ponències i resums II Jor- 
nades del Medi Ambient de les Illes Balears, Soc. Hist. Nat. Balears. pàg. 126-127. 

Pons-Moya, J. i Pons, G.X. 2002. Ocinebrina hispidula (Pallary, 1904) (Mollusca: Gastropoda: Muri- 
cidae) primera cita per a les aigües Ibero-Balears. Boll. Soc. Hist. Nat. Balears, 45: 81-85. 

Ròler, M., Moya-Solà, S. i Pons-Moya, J. (+) 2003. Reconstruction and biomechanics of the Myotra- 
gus balearicus skeleton from “Cova de ses Pasteretes”, Mallorca. In: Abstracts of International 
symposium Insular Vertebrate Evolution: the Palaeontological approach. September 16-19 2003 
Mallorca. Soc. Hist. Nat. Balears — IMEDEA. Pàg. 32. 


